જે રાજાના પુત્રે તને મદદ કરી હતી એ બીજા કોઈ નહી પણ પ્રભુ શ્રી રામ હતા. તને થશે કે જો તેઓ ઈશ્વર હતા અને જાણતા હતા કે તારી કીર્તિ ચાહના અયોધ્યા માટે શાપ સમાન પુરવાર થશે તો એમણે તને શા માટે મદદ કરી ? કારણકે એ જ નિયતિમાં હતુ. એ પ્રભુની યોજના હતી અને તમે બંને એમા તમારો ભાગ ભજવતા હતા. તારા માન અને કીર્તિ માટેનો મોહે તને એ નનામો પત્ર લખાવ્યો. જો કે એ પત્ર તેની રીતે બીલકુલ યોગ્ય હતો પરંતુ જે આશયથી તે તેને લખ્યો, તેને કારણે તુ તેના કર્મફળમાં બંધાયો. તુ તારી જાતને અંત સુધી ધિક્કારતો રહ્યો. વારંવાર એ યાદ કરીને તુ જાણે એ ભુલ ફરી ફરીને જીવવા લાગ્યો. અને તારા એ પત્ર લખવાનુ ફળ તને મળ્યુ જીવનભર ધિક્કાર અને નિરાશારુપે !